Sain ikka üle kivide ja kändude projekti   teise osa tehtud ja pildile. Tahtsin proovida, kuidas on "poesokikanda" ja pöidlakiiluga kinnast teha, aga ega see mul eriti hästi välja kukkunud. Ilmselt oli asi selles, et leiutasin kõik ise, selle asemel, et targemaid inimesi ja  nende nõuandeid lugeda. Teine asi muidugi, et mustriga asjadesse on neid natuke keerulisem/tüütum kududa. Harutamist oli ikka kohe [B]palju[/B]. Kiiluga kinnast ilmselt ei hakka enam proovima, aga poesokikand on täitsa mõnus teha, ühevärviliste sokkide juures kasutan seda arvatavalt ka edaspidi.  Siis oli mingil hetkel tunne, et ei jõuagi lõpuni, lõng saab enne otsa, sellega aga vedas - tervelt 60 cm jäi hallist lõnast alles :D, punasest mitu meetrit. Lõngad on järjekordselt jääkidekotist väljaotsitud,  üritan seda ikka tühjendada, muidu pole uusi lõngu kuhugi panna, mida ju ka osta tahaks :). Nii halli kui punast oli veidi alla ühe toki, päritolust pole aimugi, materjal tundub näpu vahel villasegune.  Kolmas asi, mis segas asjade normaalset valmimist, oli see, et meie peaaegu-teismelisel taksipreilil oli väga suur ja õilis soov kudumist õppida... sinna kadus kaks minu bambusvarrast :evil: Ja lõpuks olid fotoka kõik akud nii tühjad, et ei saanud piltigi ette, ning laadimine venis tänaseni. Aga see  konarlik tee on nüüd ikka läbitud ja tulemus on siin: